Man spring na sy dood by luukse Kaapstad-sentrumCavendish Square Foto: Cape Town Tourism ŉ 21-jarige man het Dinsdag by Cavendish Square-winkelsentrum in Claremont, Kaapstad, na sy dood gespring. “Hy het omstreeks 17:30 gespring,” het Andre Traut, woordvoerder van die polisie, gesê. “Die omstandighede word nog ondersoek. Die polisie doen ŉ geregtelike doodsondersoek.” Die man se naam kan nie bekend gemaak word totdat sy naasbestaandes in kennis gestel is nie. Bron: Mpho Raborife, News24